

ที่ มท ๐๘๑๖.๕/16235 กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

31 ตุลาคม ๒๕๖7

เรื่อง การประชุมวิชาการ การพัฒนาเด็กและเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า   
กรมสมเด็จพระเทพรัตนราชสุดา ฯ สยามบรมราชกุมารี ประจำปี 2567 “44 ปี พระเมตตา  
พัฒนาการศึกษา รักษ์วัฒนธรรมและภูมิปัญญา รากฐานความมั่นคงของชาติ”

เรียน ผู้ว่าราชการจังหวัดสุพรรณบุรี

อ้างถึง คำสั่งกรมส่งเสริมการปกครองท้องถิ่น ที่ 460/2567 ลงวันที่ 26 กรกฎาคม พ.ศ. 2567

สิ่งที่ส่งมาด้วย ร่างกำหนดการประชุมวิชาการฯ จำนวน 1 ฉบับ

ตามที่ กรมส่งเสริมการปกครองท้องถิ่นได้มีคำสั่งแต่งตั้งเจ้าหน้าที่ทำหน้าที่กรรมการตัดสินการประกวดแข่งขันทักษะวิชาการของสถานศึกษาในสังกัดองค์กรปกครองส่วนท้องถิ่นในแผนพัฒนาเด็ก  
และเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ประจำปี ๒๕๖๗ ระดับประเทศ ความละเอียดตามที่อ้างถึง นั้น

กรมส่งเสริมการปกครองท้องถิ่น ได้รับแจ้งจากกองบัญชาการตำรวจตระเวนชายแดนว่า  
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงมีพระกรุณาโปรดเกล้าฯ ให้จัดงานประชุมวิชาการ การพัฒนาเด็กและเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า  
กรมสมเด็จพระเทพรัตนราชสุดา ฯ สยามบรมราชกุมารี ประจำปี 2567 “44 ปี พระเมตตา พัฒนาการศึกษา  
รักษ์วัฒนธรรมและภูมิปัญญา รากฐานความมั่นคงของชาติ” ระหว่างวันที่ 12 - 13 พฤศจิกายน 2567 ณ หอประชุม  
พ่อขุนรามคำแหงมหาราช มหาวิทยาลัยรามคำแหง กรุงเทพมหานคร โดยมีวัตถุประสงค์เพื่อเป็นการแสดงผลงาน  
แนวปฏิบัติที่ดี และเป็นเวทีแลกเปลี่ยนประสบการณ์ การปฏิบัติงานการพัฒนาเด็กและเยาวชนของครูและผู้ที่เกี่ยวข้อง ในการนี้ จึงขอความร่วมมือจังหวัดแจ้งเทศบาลเมืองสุพรรณบุรีและเทศบาลเมืองสองพี่น้อง พิจารณาอนุญาตบุคลากรในสังกัดที่ได้รับการแต่งตั้งเป็นเจ้าหน้าที่ทำหน้าที่กรรมการตัดสินการประกวดแข่งขันทักษะวิชาการฯ  
เข้าร่วมการประชุมวิชาการฯ ในวัน เวลา และสถานที่ดังกล่าวข้างต้น ทั้งนี้ ขอให้เบิกค่าใช้จ่ายในการเดินทาง  
ไปราชการจากต้นสังกัดตามกฎหมาย ระเบียบและหนังสือสั่งการที่เกี่ยวข้อง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...............................

ผอ.กศ. ..............................

ผอ.กง.ศน. .........................

หน.ฝ. .................................

จนท. ..................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. ๐ ๒241 ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริยากร แซ่ปึง โทร. 08 3546 8535